
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

[bookmark: _GoBack]ОТНОСНО: Безвъзмездно предоставяне на недвижим нежилищен имот – частна общинска собственост, представляващ партерно помещение в жилищен блок с административен адрес: гр.Бургас, ул.„Странджа планина“ № 15-19, за реализиране на дейности по проект, финансиран по процедура за предоставяне на безвъзмездна финансова помощ BG05M9OP001-2.040 „Патронажна грижа за възрастни хора и лица с увреждания – Компонент 2“ от Приоритетна ос 2 „Намаляване на бедността и насърчаване на социалното включване“ на Оперативна програма „Развитие на човешките ресурси“ 2014-2020 г.
УВАЖАЕМИ ОБЩИНСКИ СЪВЕТНИЦИ,
В изпълнение на целенасочената политика в областта на социалните услуги, Община Бургас разкрива подходящи услуги за населението в дългосрочен план. В тази връзка е подготвено проектно предложение, с което ще се кандидатства за директно предоставяне на безвъзмездна финансова помощ по процедура BG05M9OP001-2.040 „Патронажна грижа за възрастни хора и лица с увреждания – Компонент 2“ от Приоритетна ос 2 „Намаляване на бедността и насърчаване на социалното включване“ на Оперативна програма „Развитие на човешките ресурси“                    2014-2020 г.
Проектът ще се реализира в изпълнение на заложените мерки в Плана за действие за периода 2018-2021 г. за изпълнение на Националната стратегия за дългосрочна грижа, одобрен с РМС № 28/19.01.2018 г.
Дейностите по процедурата са насочени изцяло към възрастни хора над 65 г. с ограничения или невъзможност за самообслужване, както и към хора с увреждания и техните семейства, хора, които нямат близки и за които има необходимост от почасови мобилни интегрирани здравно-социални услуги в техните домове, като по този начин се защитава обществения интерес и се отговаря на нуждите на населението.
За реализиране на дейностите е необходимо помещение, в което да работи екипа по предоставяне на почасови социално-здравни услуги за представителите на целевата група по разработения проект.
Община Бургас разполага с подходящ за осъществяване на гореописания проект недвижим нежилищен имот, представляващ партерно помещение със застроена площ 84 кв.м, находящо се в жилищен блок с административен адрес: гр.Бургас, ул.„Странджа планина“ № 15-19, актувано с Акт за частна общинска собственост № 1258/14.04.1999 г., отразено като самостоятелен обект в сграда с идентификатор 07079.608.16.1.111 и с функционално предназначение „Друг вид самостоятелен обект в сграда“ в КККР на гр.Бургас, одобрени със Заповед № РД-18-9/    30.01.2009 г. на Изпълнителния директор на АГКК.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.1 от Закона за общинската собственост и чл.16, ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

РЕШЕНИЕ:
Да бъде предоставен безвъзмездно за нуждите и за срока на изпълнение на проект, финансиран по процедура за предоставяне на безвъзмездна финансова помощ BG05M9OP001-2.040 „Патронажна грижа за възрастни хора и лица с увреждания – Компонент 2“ от Приоритетна ос 2 „Намаляване на бедността и насърчаване на социалното включване“ на Оперативна програма „Развитие на човешките ресурси“ 2014-2020 г., недвижим нежилищен имот – частна общинска собственост, представляващ партерно помещение със застроена площ 84 кв.м, находящо се в жилищен блок с административен адрес: гр.Бургас, ул.„Странджа планина“ № 15-19, актувано с Акт за частна общинска собственост № 1258/14.04.1999 г., отразено като самостоятелен обект в сграда с идентификатор 07079.608.16.1.111 и с функционално предназначение „Друг вид самостоятелен обект в сграда“ в КККР на гр.Бургас, одобрени със Заповед № РД-18-9/   30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.608.16.1.110, 07079.608.16.1.112, под обекта – няма, над обекта – 07079.608.16.1.74, 07079.608.16.1.75.

Приложение:
1. Акт за частна общинска собственост № 1258/14.04.1999 г.;
2. Писмо с изх.№ 08-00-217/14.02.2019 г. на Зам.-кмет „Здравеопазване, социални дейности и спорт“ на Община Бургас;
3. Архитектурно разпределение на обекта;
4. Справка, издадена на 07.03.2019 г. от СГКК–гр.Бургас, за самостоятелен обект в сграда с идентификатор 07079.608.16.1.111 по КККР на гр.Бургас;

